**Møtereferat**

|  |  |
| --- | --- |
| Tilstede:  | Øyvind Weiby Gregersen (dekan), Britt-Iren Tiseth (Parat), Gerd Inger Sætrom (Vara LHVO), Veerle Jaspers (Forskerforbundet), Henriette Vaagland (Tekna), Pei Na Kui (NITO), Ronny Kjeldsberg (NTL), Anita Storsve (NTL) Marit Martinsen (seksjonssjef HR/HMS) |
| Forfall: | Lisbeth Aune (Forskerforbundet), Sigrid Lindmo (HVO) |
| Om: | Losam-møte 07-20 |
| Møtetid: | 24.08.20 kl 13.00-14.30 | Møtested: | Skype  |
| Signatur: |  ØWG/MFM |

 Godkjenning av referat fra forrige møte.

Referat godkjent, men med en påminnelse om sak 27-8, der fakultetet skal se på en veileder for digitale møter.

Dokumentene til dagens LOSAM kom litt seint, så LOSAM har ikke rukket å se nøye på det i forkant av møtet.

Møtene i LOSAM gjennomføres i første omgang på skype, dersom det er nødvendig med fysisk møte er det fint om LOSAM melder fra om dette.

**Sak 20/32 Fakultetsstyresaker**

Hensikt: Orientering om saker til fakultetsstyret 10.september

Vedlegg: Sakspapirer til fakultetsstyret

Gjennomgang av møteinnkalling til fakultetsstyret. Sakene til fakultetsstyret skal være klar 4.september, men sak 20-33 er utarbeidet til fakultetsstyret, og gjennomgås i der.

Innspill på at det er ønskelig at fakultetsstyret diskuterer, gitt den økonomiske situasjonen fakultetet er i at vi burde tenkt annerledes rundt opptak. Kunne fakultetet vurdert å ta inn flere studenter dersom det er rom for det?

Dekan er opptatt av at det er viktig å få fylt opp de studieplassen vi har, men det er gunstig dersom vi får flere fullfinansierte studieplasser. Samtidig må en tenke på at bygningsmassen på NTNU er gitt, og at dette vil legge trykk på infrastrukturen. Det er i dag stor utfordring knyttet til lab-kurs med de studentene vi allerede har. Infrastruktur og veiledningskompetanse i slutten av studiet er også en utfordring.

**Sak 20/33 Bemanning med økonomiske virkninger**

Hensikt: Orientering om forslag til vedtak til fakultetsstyret på bemanning og de økonomiske virkningene i langtidsbudsjettet

Vedlegg: Notat bemanning og langtidsbudsjett (klart fredag 18.08)

Dekanen går gjennom ppt med hovedtrekkene i notatet.

Noen forutsetninger er endret siden sist dette var sak i LOSAM, blant annet har fakultetet fått bevilgning for 23 nye studieplasser.

I sum når dette er fullt implementert betyr det 100 flere studenter på NV, noe som tilsvarer en økning på ca 3% i studenttallet.

I starten av bemanningsplanarbeidet og arbeidet med langtidsbudsjett var fakultetet i minus, i tillegg krever rektor at vi må bygge opp en avsetning innen 2024 på 30 millioner. Dette klarer vi ikke med eksisterende bemanningsplan, vedtatt av fakultetsstyret i 2019. Ledergruppen og instituttene har jobbet med to ulike kuttscenarioer, som i praksis betyr at ved kutt i 14 stillinger er det en total økning av bemanning på 1 stilling, og ved kutt i 10 stillinger en økning på 5 stillinger ihht vedtatte nye stillinger i fakultetsstyret 2019.

Dekan sammen med sin ledergruppe har valgt å anbefale styret at fakultetet går for scenario 1 (kutt i 14 stillinger), i tillegg til at rekrutteringsstillinger opprettholdes, men at de holdes vakant i ett år før de lyses ut. Dette vil totalt i 2024 gi et handlingsrom på ca 13 millioner i tillegg til de føringene fra Rektor om 30 mill i avsetning.

Tyngden av kutt på instituttene er på vitenskapelig side.

Det stilles spørsmål om det er sett på midlertidighet i bemanningsplanarbeidet. Er vi sikker på at kuttene vil føre til innsparinger, og at midlertidigheten øker knyttet til dette? Det vil i så fall være en uheldig utvikling. Er det mulig å kutte på midlertidige stillinger og heller fokusere på faste stillinger?

Dekan presiserer at forslaget ikke representerer kutt sammenlignet med dagens situasjon, og at det ikke kommer til å bli verre enn i dag, da antallet faste stillinger har økt på fakultetet. Målet er å ikke skape mer midlertidighet, og instituttlederne melder tilbake at vi er sånn ca der vi skal være mht midlertidighet, særlig for undervisningsoppgavene. På administrativ side er det gjort tre nye tilsetninger for å unngå midlertidighet, og å kunne ha større kapasitet. Midlertidige stillinger skal også innom stillingskommisjonen. Dekan tar med seg dette til fakultetsstyret.

I oversikten er det konkrete stillinger det vises til, men det er mulig for instituttene å ombestemme seg rundt disse, dersom det kommer uplanlagte avganger innen 2022.

Det stilles videre spørsmål om det er vurdert budsjettmessige reduksjoner, bla reduserte inntekter gjennom færre prosjekter. Dekan svarer at etter vedtak i fakultetsstyret vil instituttlederne vurdere inntektssiden gitt ny vedtatt bemanningsplan.

Det stilles spørsmål rundt hvorfor vi sparer mer enn det vi har fått beskjed om, blant annet gjennom forskyvning av stipendiatstillinger. I kroneverdi tilsvarer forskyvningen ca 10 mill, noe som er en betydelig besparelse. Dette gir oss muligheter på sikt til å øke på investeringer, drift og faste stillinger.

**Sak 20/34** **Status studiestart og søkertall**

Hensikt: Orientering om årets studiestart og søkertall (ja-svar)

Foilsett vist i møtet

Realfagskrav ble innført på matteknologi, problemer med å fylle opp plassene her.

NTNU har brukt samme overbookings-nøkkel som tidligere, med å gi tilbud til flere studenter enn det vi har plasser. Fra tilbud til ja blir 30-50% borte. Noen program har for mange studenter, og noen for få. 10-20% forsvinner fra ja – til møtt.

Det er en høy andel ja-svar for ingeniørområdene, også er det litt lavt for noen program.

Det kommer spørsmål knyttet til hvor fakultetet bør være i opptaksgrenser. 50 poeng er et fint mål for alle programmer, men er det riktig akkurat nå? Det skal jobbes med dette området fremover. Kommentar: det bør være mulig å ta seg en utdanning uten å ha de høyeste karakterene, men at de kan klare å løfte seg gjennom et utdanningsløp.

Vurderes det om realfagskrav – som fører til lavere antall studenter på matteknologi, er lurt? Realfagskrav gjør at mattekologi-studenter har et bedre utgangspunkt til å ta fag innenfor mer realfagsorinterte emner, det kan gi mindre frafall og en studentmasse som passer bedre med innholdet i studiet. Dekan sier at vi skal være tålmodige videre i denne utviklingen og la programrådet gjøre vurderinger. I tillegg skal det satses enda mer på rekrutteringsarbeid.

Når det gjelder de to-årige masterprogrammene er det mindre oversikt når det kommer til de internasjonale studentene. Vi vet hvor mange som takker ja, men mange faller fra når de må søke om oppholdstillatelse og økonomisk dekning. Uvisst hvor mange som kommer. Studenter fra Norge og EU er det bedre oversikt over. Totalt sett er det i år omtrent som tidligere år, der ikke alle plassene er fylt opp. Det er lagt opp slik at første semester kan følges digitalt, og at oppmøte for internasjonale studenter er fra nyttår. Dette er utfordrende både for studenter og fagmiljø.

**Sak 20/35** **Likestillingsombud ved NV**

Hensikt: Diskutere med LOSAM om de har aktuelle kandidater

 Vedlegg: mandat likestillingsombud

Likestillingsombudet skal gå av med pensjon, og vi trenger nytt hovedombud og vara. Ingen meldte seg til vervet når det var utlyst. Verver honoreres, men det er ikke snakk om frikjøp, men at administrasjonsdel i stillingen benyttes til dette.

Vervet legges ut på Innsida på nytt, og LOSAM hjelper til med å oppfordre aktuelle kandidater til å søke.

**Eventuelt**

Fafo skal gjennomføre en undersøkelse for å kartlegge medvirkning på NTNU. Marit lager en doodle med forslag til tidspunkt for gruppeintervju med forsker fra Fafo.

Det ble stilt spørsmål rundt hvordan arbeidet med arbeidsmiljøundersøkelsen ligger an. Dette arbeidet vil bli prioritert i høst på alle enheter, HR koordinerer dette arbeidet.

**Neste møte: 21.september**